open-index/open-wikipedia-markdown huggingface dataset:
Novoscholastika

**Novoscholastika** alebo **novoscholasticizmus** alebo **neoscholasticizmus** môže byť:
* novoscholastika (filozofia)
* novoscholastika (cirkev)

## Externé odkazy
*
Novoslavianofili

**Novoslavianofili** sú pokračovatelia slavianofilov v druhej polovici 19. storočia Od svojich predchodcov prevzali tézu o protikladnosti spoločenského vývinu v krajinách Východu a Západu a ideu o zvláštnej historickej úlohe Slovanov, najmä Ruska a podali nové teoretické zdôvodnenie konzervatívnych stránok slavianofilstva.

Hlavný predstaviteľ tohto smeru Nikolaj Jakovlevič Danilevskij, rozvinul organickú teóriu lokálnych kulturno-historických typov, podľa ktorej každý z nich prežíva svojrázne dejiny, prechádza etnografickým, kmeňovým (mladosť), štátnym (zrelosť) a civilizačným (staroba, úpadok) obdobím. Európsky typ prežíva obdobie vädnutia, zatiaľ čo Slovania vstúpili do obdobia rozkvetu. Preto práve slovanský federatívny štát, na čele ktorého by stálo samoderžavne Rusko, môže napomôcť všetko šľachetné v ľudstve.

## Externé odkazy
* 

Kategória:Ruská filozofia
Platónova myšlienka

**[[Platón]]ova myšlienka** je:

*... z jedné a téže Platónovy myšlenky byly různými výklady vyvozovány myšlenky různé, druhdy i vespolek si odporujíci: i tato možnost je pŕíznačná pro Platónova génia.*.

## Externé odkazy
* 

Kategória:Platón
Obrobiteľnosť

**Obrobiteľnosť** je vlastnosť popisujúca chovanie materiálu pri obrábaní reznými nástrojmi, resp. schopnosť materiálu meniť tvar a rozmer v dôsledku technologického zákroku, napríklad sústruženia.
Obrobiteľnosť sa posudzuje ako komplexná vlastnosť podľa nasledovných kritérií:
* mechanické vlastnosti
* ľahkosť oddeľovania triesky
* chovanie triesky k materiálu nástroja
* rezný odpor

Obrobiteľnosť sa skúša normovaným nástrojom na meracích suportoch pri rôznych rezných rýchlostiach a konštantných rezných podmienkach.

## Externé odkazy
* 

## Zdroje
* Hluchý M. a kol.: Technológia. Alfa Bratislava, 1977.
Kategória:Obrábanie
Kategória:Technologické vlastnosti materiálov
František Novotný (filológ)

**František Novotný** (* 29. august 1881, Hlína – † 20. september 1964, Brno) bol český klasický filológ, profesor klasickej filológie na Masarykovej univerzite v Brne; prekladateľ Platóna: preložil celé Corpus Platonicum do národného jazyka.

## Dielo
* *Eurhythmie řecké a latinské prósy* I–II, Praha 1917–1921
* *Gymnasion. Úvahy o řecké kultuře*, Praha 1922
* *Socialistické snahy ve starém Řecku*, Praha 1922
* *Antické státy a náboženství.*, Praha 1925
* *Platonovy Listy a Platon*, Brno 1926
* *Sokrates*, Praha 1926
* *Platon*, Praha 1926
* *Platonis epistulae commentariis illustratae*, Brno 1930
* *Latinská mluvnice pro střední školy* II, Praha 1938
* *Latinská mluvnice pro střední školy. Hláskosloví a nauka o slově* III/1, Praha 1946
* *O Platonovi* I. *Život*, Praha 1948
* *O Platonovi* II. *Dílo*, Praha 1948
* *O Platonovi* III. *Filosofie*, Praha 1949
* *O Platonovi* IV. *Druhý život*, Praha 1970
* *Latinská skladba* (skripta), Brno 1953
* *Řecká a římská metrika* (skripta), Brno 1955
* *Historická mluvnice latinského jazyka* II, Praha 1955
* *Platonis Epinomis commentariis illustrata*, Praha 1960
* *The Posthumous Life of Plato*, Praha 1977

## Externé odkazy
* 
* František Novotný (1881–1964) – bibliografia 

Kategória:Narodenia v 1881
Kategória:Úmrtia v 1964
Kategória:Českí prekladatelia
Kategória:Českí filológovia
Národné obrodenie

**Národné obrodenie** je proces a obdobie formovania moderného národa v určitých obdobiach 18. a 19. storočia. Impulzom bolo osvietenstvo a Francúzska revolúcia.

Národné obrodenie je etapa v novodobom kultúrnom vývoji, v ktorom sa jednotlivé národy, ktoré doteraz žili v závislosti od silnejších národov (napr. Bielorusi, Česi, Estónci, Chorváti, Lužickí Srbi, Macedónci, Slováci, Slovinci, Srbi, Ukrajinci a i.), začali jazykovo, kultúrne a politicky osamostatňovať.

Na Slovensku obdobie reforiem Jozefa II. v 80. rokoch 18. stor. po revolúciu 1848-1849 (slovenské národné obrodenie).

## Externé odkazy
* 

Kategória:Dejiny Európy
Formovanie moderného českého národa

**Formovanie moderného českého národa** alebo (staršie) **české národné obrodenie** prebiehalo zhruba od 80. rokov 18. stor. a v 19. storočí.

## Predstavitelia
* Josef Dobrovský
* Karel Jaromír Erben
* Josef Jungmann
* Ján Kollár
* Václav Matěj Kramerius
* Karel Hynek Mácha
* Božena Němcová
* František Palacký
* František Martin Pelcl
* Pavel Jozef Šafárik
* František Jan Tomsa
* Josef Kajetán Tyl

## Pozri aj
* národné obrodenie

## Externé odkazy
* 

Kategória:Dejiny Česka
Obrazotvornosť

**Obrazotvornosť** je schopnosť predstavovať si veci a deje v myšlienkach. Je to tiež predstavivosť, imaginácia, fantázia.

## Externé odkazy
* 

Kategória:Psychológia

Základnou tendenciou obrazotvornosti je pretváranie predstáv. Počiatočnou formou obrazotvornosti sú obrazy, idey, ktoré vznikajú bez osobitného zámeru. V takomto prípade hovoríme o neúmyselnej obrazotvornosti.
Myšlienka

**Myšlienka** (alebo náhla aj **nápad**) je psychický obsah, akt alebo výsledok myslenia. Myšlienky sú obsahy vedomia (významové útvary), ako súdy alebo pojmy. Podľa Hegela je myšlienka to, čoho stelesnením je bytie. Podľa Wittgensteina je myšlienka logický obraz faktov. Zmyslovo vnímateľným spôsobom vyjadrenia myšlienky je veta.

## Iné projekty

## Zdroje
* 
* 
* 

Kategória:Filozofický slovník
Kategória:Inteligencia
Nový svet (geografia)

[thumb|Nový svet na mape ''Carte d'Amérique'' [Guillaume Delisle|Guillauma Delisla z roku 1774]]
**Nový svet** je označenie Ameriky (a dnes zriedkavo aj Austrálie a Oceánie) používané v niektorých historických kontextoch od 16. storočia (najmä v súvislosti so zámorskými objavmi) a v biológii (napríklad pri triedení druhov opíc zo zemepisného hľadiska). Je to opak pojmu Starý svet, ktorým sa v tom istom kontexte označuje Eurázia a Afrika. 

Pojem sa používa aj vo vinárstve, no tam označuje z pohľadu pôvodu vína akúkoľvek oblasť okrem Európy a severnej Afriky a z pohľadu štýlu vína juhovýchod Kalifornie a Austrálie. Starý svet sú potom ostatné územia.

Kategória:Geografia
Formovanie moderného slovenského národa

**Formovanie moderného slovenského národa** alebo **slovenské národné obrodenie** prebiehalo od 80. rokov 18. stor. po revolúciu 18481849. Impulzom boli okrem iného reformy cisára Jozefa II. v 80. rokoch 18. stor. a politicko-kultúrny vplyv osvietenstva. Tento proces sa spravidla delí na tri fázy:

## Začiatky slovenského národného obrodenia
Na prelome 18. a 19.storočia začal prvý prúd vzdelancov-katolíckeho vierovyznania: snaha o uzákonenie slovenského spisovného jazyka. Táto skupina sa zoskupila okolo „Spoločnosti pre pestovanie slovenskej reči" na čele s profesorom Michalom Kratochvílom a Antonom Bernolákom (Spoločnosť vznikla v roku 1786 v Generálnom seminári v Bratislave). Anton B. v roku 1787 uzákonil kultúrnu západoslovenčinu ako prvý spisovný jazyk Slovákov so zásadou „píš ako počuješ". Jeho zásadné diela boli *„Dissertatio philologico-critica de literis Slavorum“* (Jazykogramatická rozprava o slovenských písmenách), Slowár Slovenskí Češko-Laťinsko-Ňemecko-Uherskí (päťjazyčný slovník) a *„Grammatica slavica“* (slovenská gramatika).

V bernolákovčine sú najznámejšie diela predovšetkým 2 literátov. Prvým z nich je Juraj Fándly, ktorý napísal ľudovo-výchovné spisy *„Piľní domajši a poľní hospodár“* a *„Zelinkár“*. Jeho dielo „*Dúverná zmlúva medzi mňíchom a diáblom o prvních počátkoch, o starodávních, aj včúlajších premenách reholňíckích*“ je prvé dielo v bernolákovčine (analyzuje v ňom vývoj žobravých mníšskych reholí, často kriticky sa pozerá na ich pôsobenie a zmysel života). Druhým je Ján Hollý, ktorý napísal eposy *„Svätopluk“, „Sláv“ a „Cyrilo-metodiáda“.*

## Pozri aj
* národné obrodenie
* české národné obrodenie
* osvietenstvo

## Zdroj
* FILIT

Kategória:Dejiny Slovenska
Mysliteľ

**Mysliteľ** je kto myslí, samostatne premýšľa o dôležitých veciach, filozofických a teoretických otázkach, filozof.

## Iné projekty

## Zdroj
* 

Kategória:Filozofický slovník
Mysliteľné

**Mysliteľné** je podľa L. Wittgensteina súhrn toho, čo je koncipovateľné mysľou, a teda toho, čo možno identifikovať s obsahom celej prírodnej vedy. Hranica toho, čo je mysliteľné, je zároveň hranicou jazyka, ktorý zobrazuje (empirické) fakty.

## Zdroj
* 

Kategória:Filozofické pojmy
Nozológia

**Nozológia** je:
* náuka o triedení chorôb
* systematický opis chorôb

## Externé odkazy
* 

Kategória:Medicína
Obrusnosť

**Obrusnosť** je mechanická vlastnosť materiálu, ktorá charakterizuje jeho poddajnosť pri obrusovaní.
## Pozri aj
* abrazívnosť

## Externé odkazy
* 

Kategória:Mechanické vlastnosti materiálov
Mystagóg

**Mystagóg** (gr.) bol pôvodne v starovekom Grécku zasväcovateľ mladých do mystérií. Neskôr to bol v niektorých prúdoch kresťanstva biskup aj keď s odlišným zdrojom informácií a dnes v širšom zmysle aj osoba zasväcujúca niekoho do mystickej viery, mágie a podobne. 

Kategória:Náboženstvo
Kategória:Okultizmus
Obsah

**Obsah** môže byť:
* všeobecne:
** to, čo vypĺňa priestor niečoho, náplň
** množstvo niečoho v niečom
** význam, hlavná idea, náplň
* vo filozofii: pozri obsah (filozofia)
* v geometrii: veľkosť ohraničenej plochy (obsah plochy = plošný obsah) alebo ohraničeného priestoru (obsah priestoru = objem), pozri plošný obsah a objem (matematika)
* v jazykovede: 
** to, čo sa označuje, to, čo je vyjadrené materiálnou zložkou jazykového znaku, opak formy, pozri obsah a forma (jazykoveda)
** súhrn znakov spoločných všetkým javom, ktoré môžu byť označené, opak rozsahu, pozri obsah (opak rozsahu)
** úsek skutočnosti, na ktorý sa výraz vzťahuje
* v literatúre: skrátený dej; text, v ktorom je stručne uvedené, o čom hovorí  text, pozri obsah (literatúra)
* v typografii: zoznam tém, kapitol a pod. v knihe s uvedením príslušnej strany, pozri obsah (typografia)
Nuda

náhľad|''Nuda'' (), maľba Gastona La Toucheho (1893)

**Nuda** alebo ľudovo **dlhá chvíľa** je nepríjemný pocit nedostatku motivácie. Často sa zamieňa s nedostatkom činnosti, hlavne pri "nudiacich" sa deťami.

## Iné projekty

## Externé odkazy
* 

Kategória:Emócie
Kategória:Motivácia
Mysofília

**Mysofília** je záľuba v špine. Je to variant fetišizmu alebo poruchy voľby sexuálneho objektu. 

## Externé odkazy
* 

Kategória:Sexuálny fetišizmus
Nudizmus

[thumb|Nudistický pár na pláži ostrova [Formentera]]

**Nudizmus** alebo **naturizmus** (z ) je hnutie, kult alebo smer, ktorý praktikuje a propaguje nahotu na vyhradených verejných miestach (najmä nudistické pláže, pláže, bazény) alebo v súkromí. Zástancovia nudizmu ho považujú za filozofiu, ktorá zdôrazňuje návrat k prírode, kvôli čomu nepoužívajú odev, alebo ho považujú za prejav slobody človeka. Taktiež môžu byť dôvodom nudizmu aj zdravotné problémy.

Najčastejšie je spájaný s plávaním alebo opaľovaním sa, ale nudisti takisto často praktikujú aj turistiku, jazdu na koni či na bicykli.

## História
Novodobá história nudizmu má pôvod v Nemecku, začiatkom 20. storočia. V roku 1903 bol blízko Hamburgu otvorený Freilichtpark, prvý známy nudistický klub. K popularite nudizmu prispeli aj knihy Heinricha Pudora – Kult nahoty a Heinricha Ungewittera – Nahota.

## Cestovný ruch Naturizmus

### Kempingy
Na strednom Slovensku v malej dedinke Zaježová (okr. Zvolen) už 2011 funguje prvý a jediný naturistický kemp.

Slovenskí nudisti musia teda za dovolenkami vo svojom štýle chodiť do zahraničia. V krajinách, ako sú Chorvátsko či Nemecko, je nudistických pláží i FKK kempov veľmi veľa, nájdete ich však už aj v konzervatívnejšom Grécku či Taliansku. Najbližším zahraničným rajom pre slovenských nudistov je 22 km dlhý umelý ostrov Donauinsel vo Viedni.

### O nudizme
- FKK je skratka nemeckého slova Freikörperkultur - kultúra slobodného tela, ktorá označuje zariadenia a pláže pre vyznávačov naturizmu a nudizmu. Na Slovensku sú viaceré naturistické skupiny, ale ich činnosť nie je veľmi koordinovaná. Informácie nájdete na stránkach Asociácie slovenských naturistov (www.asn.sk).

### Kúpaliská a akvaparky
Nudisti majú svoj vyhradený priestor aj v rámci niektorých akvaparkov.

## Iné projekty

## Externé odkazy
* Asociácia slovenských naturistov
* International Naturist Federation 

Kategória:Ľudské spoločenstvá
Kategória:Nahota
Obsah pojmu

**Obsah pojmu** je významový útvar , ktorý je konštituentom pojmu a zahrnuje výsledok poznania podstatných vlastností, čŕt spoločných všetkým prvkom množiny entít, ktorých sa pojem týka. Obsah pojmu spolu s rozsahom pojmu tématizuje tradičná logika.

## Zdroj
* 

Kategória:Logika
Kategória:Abstrakcia
Krajná núdza

**Núdza krajná** je v práve zákonom dovolené (inak protiprávne) konanie, ktorým sa odvracia nebezpečenstvo priamo ohrozujúce záujem chránený zákonom.

## Externé odkazy
* 

Kategória:Právo
Mystické

**Mystické** je podľa Wittgensteina to, čo sa ukazuje vec, ktorú nemožno vysloviť.

## Externé odkazy
* 

Kategória:Mystika
Psychický obsah

**Psychický obsah** je súčasť psychického procesu; duševný zážitok, ktorý má charakter obrazu javov skutočnosti - pocit, vnem, predstava, myšlienka.

## Externé odkazy
* 

Kategória:Psychológia
Numinosum

**Numinosum** (lat.) je špecifická (na iné neredukovateľná) forma prežívania transcendentna tvorená zážitkami prevyšovania niečím celkom iným, bázne a nevysvetliteľnosti, pričom v nej môžu prevládať buď nemanipulatívne významové útvary (vtedy ide skôr o
náboženstvo) alebo manipulatívne významové útvary (vtedy ide skôr o mágiu). Ostré odlíšenie tu však nie je možné. Pojem numinózna závisí od kategórií, ktoré intervenujú v priebehu tvorby tohto pojmu. Azda najznámejší pojem numinózna vypracoval nemecký teológ a filozof náboženstva Rudolf Otto v diele *Sväto* z (1917), kde podáva teistickú interpretáciu numinózna ako zážitku prevyšovania mocou vychádzajúcou z božského.

## Externé odkazy
* 

Kategória:Mysticizmus
Obsah vedomia

**Obsah vedomia** sú predstavy, ktoré vedomie v danom okamihu vytvárajú.

## Externé odkazy
* 

Kategória:Psychológia
Numizmatika (odbor)

thumb|Rímsky denár
**Numizmatika** (fr. &lt; gr.) je pomocná historická veda, ktorá skúma mince a papierové platidlá a príbuzné pamiatky.

Úlohou numizmatiky je aj štúdium dejín cien a miezd a starostlivosť o hmotný materiál - mince, medaily, účelové známky, plakety, žetóny a ďalšie hmotné pramene, ktoré majú s numizmatikou súvislosť.

Bankovkami a papierovými platidlami sa zaoberá odbor numizmatiky notafília.

## Literatúra
* Kol. autorov: *Kremnická štátna mincovňa 1328 - 1561 - 1961.* Bratislava : Vydavateľstvo Slovenského fondu výtvarných umení, 1962. 408 s.
* HLINKA, Bohuslav – RADOMĚRSKÝ, Pavel: *Peníze, poklady, padělky.* Praha : Orbis, 1975. 324 s. + 56 s. obrazových príloh.
* HLINKA, Bohuslav – RADOMĚRSKÝ, Pavel: *Peníze celého sveta.* Praha : Mladá fronta 1987 (3. vydanie). 296 s. + 40 s. obrazových príloh.
* HLINKA, Jozef – KAZIMÍR, Štefan – KOLNÍKOVÁ, Eva: *Peniaze v našich dejinách.* Bratislava : Obzor 1976. 292 s. + 16 s. obrazových príloh.
* KOLNÍKOVÁ, Eva: *Rímske mince na Slovensku.* Bratislava : Tatran, 1980. 120 s.
* MINAROVIČOVÁ, Elena: *Portrét na starovekých minciach.* Bratislava : Tatran, 1979. 112 s. 
* MARCO, Jindřich: *Jak sbírat mince.* Praha : Mladá fronta, 1976. 176 s.
* NOHEJLOVÁ-PRÁTOVÁ, Emanuela: *Základy numismatiky.* Praha : Academia, 1986 (2. doplnené vydanie). 336 s.

## Iné projekty

## Externé odkazy
* 

Kategória:Pomocné historické vedy
Kategória:Platidlá
Islamská mystika

**Islamská mystika** korení v najstaršom islame: chudoba (*fuqr*), odriekanie a izolácia od svetských záujmov mali viesť k horlivejšiemu poznávaniu Koránu, z toho potom plynula intenzívna meditácia a z etického hľadiska spoliehanie sa na Boha. V niektorých prípadoch to viedlo až k nezáujmu o svetské veci a starosti o zajtrajšok.

Na asketické zložky mystiky malo určitý vplyv aj kresťanské mníšstvo a indická jóga.

Ideovou podstatou mystiky bola novoplatónska teória o emanácii Božej sily do vesmíru. Podľa islamskej mystiky Božia sila pôsobí ako aktivna sila na pasívnu ľudskú dušu a umožňuje poznanie Boha a jeho pravej podstaty.

K tomuto mystickému poznaniu Boha sa nedochádza cestou rozumu, ale srdca a osvietením od samotného Boha v stave zbavenia sa hmoty (vyradenia vonkajších vnemov a vôle, zrušenia vlastnej osobnosti). Dosahuje sa to extázou, do ktorej sa mystik dostáva rôznymi spôsobmi, napríklad meditáciou, vnútornou koncentráciou, neustálym opakovaním Božieho mena, niektorých jeho epitet, prípade za sprievodu určitých telesných pohybov. Mechanickou pomôckou môže byť aj ruženec, ktorý sa do sféry islamu dostal v 9. storočí z Indie. V niektorých prípadoch sa používa aj hudba, spev a tanec. Toto všetko pôsobí na nervový systém a privádza mystika do hypnotického stavu, ktorý prechádza do kŕčov, mdloby a spôsobuje necitlivosť k telesnej bolesti.

## Pozri aj
* mystika
*sufizmus

## Externé odkazy
* 

Kategória:Mystika
Kategória:Islam
Nús

**Nús** alebo **nus** (starogr. Νους - nous [vyslov: nús] - *rozum, myseľ*) je vo filozofii pojem označujúci približne súhrn všetkých jestvujúcich aktov vedomia a myslenia. 

## Dejiny
Vo filozofii sa slovom nús označujú rozličné filozofické koncepty.
*Homér slovom nús označuje mentálnu aktivitu všeobecne.
*Pojem nús sa vo filozofii po prvý raz objavuje u Anaxagora. Podľa neho je nús prapríčina, a to rozumná príčina existencie všetkého súcna, ktorá veci pozná a riadi ich. Nús je princíp usporadujúci všetko to, čo sa vytvára z vírivého pohybu v chaose; je dušou vecí.
*Podľa Platóna je nús nesmrteľný, racionálny aspekt duše. Táto stránka svetovej duše prináša do vesmíru rozumný poriadok. Je to božský spôsob uvažovania, ktorý nazerá správnosť vývodov bez toho, aby musel porozumieť premisám.
*Nús v mladšom stoicizme je daimonion a obsah každého človeka; časť boha Dia, ktorá v človeku ovláda jeho dušu i telo, jeho duševný život, jeho zmysly i city.
*U Aristotela je nús intelekt, líši sa od zmyslového vnímania. Rozdeľoval ho na aktívny a pasívny intelekt. Pasívny intelekt ovplyvňuje poznanie. Aktívny intelekt je nesmrteľná prvotná príčina všetkých príčin. 
*Podľa Plotina je nús svetový rozum, emanácia Logu.

## Externé odkazy
* 

Kategória:Filozofické koncepty
Kategória:Grécke výrazy
Kategória:Inteligencia
Obscenita

**Obscenita** alebo **obscénnosť** (z lat. *obscenus*) je nehanebnosť, oplzlosť, necudnosť, neslušnosť.

## Obscenita podľa Baudrillarda

Podľa Baudrillarda je obscenita súčasný stav ľudstva po konci dejín (posthistoire), keď sa uzavreli všetky očakávané horizonty, niet možnosti ďalších inovácií, tajomstvo je v koncoch a kultúry môžu byť len epigonálne. Táto situácia, označovaná ako posthistória transpolitického, vylučuje možnosť aktívnej fikcionalizácie reálneho, simulácie zmyslu, narácie, iluzionizmu a hry, ktoré poskytovala vrcholiaca moderna. Všetky jej ilúzie, akokoľvek neznesiteľné, sa naplnili, budúcnosť už nastala, všetko už nastalo, všetko je už tu. To, čo nastalo, je éra holej, nahej fakticity, ktorá sa nezastaví pred ničím, ktorá likviduje scénu, na ktorej sa - zahalené tajomstvom ilúzií a studu - odohrávalo všetko sociálne a kultúrne konštitutívne. Obscenita je éra obscénneho, oplzlej transparentnosti a necudnej blízkosti fakticity. Obscenita je javovou formou reálneho a koncom každej scény ako javovej ilúzie: panika, ktorú vyvoláva v politike, hospodárstve, umení a pod. môže vyústiť len do neslýchaného teroru, kedy sa tzv. sociálne vzťahy premenia na nekonečnú a pritom uzavretú reťaz (analogicky Möbiovej páske) vzájomného rukojemníctva informáciami o faktickom.

## Zdroj
* 

Kategória:Filozofický slovník
Kategória:Sexualita
Kresťanská mystika

**Kresťanská mystika** je súčasť európskej kultúry a kresťanskej kultúry. Má bohatú tradíciu, na ktorú sa možno pozerať ako na formu platónskeho kontemplatívneho asketizmu, sprevádzaného zbožnými a často liturgickými činnosťami.
 
Vo svojom historickom bohatstve zahrnuje kresťanský mysticizmus takmer celú možnú mystickú 
fenomenológiu, pričom však kladie dôraz skôr na extázu než na introspekciu.

Mystická skúsenosť má sklon k zjednoteniu s Bohom v úplnom zabudnutí tela a sveta. Tejto skúsenosti
dodal výkladový rámec ako prvý Origenes, neskôr však nasiakla novoplatonizmom, bez toho, že by stratila charakteristickú dimenziu lásky, ktorá ju odlišuje od novoplatonizmu.
 
V rámci kresťanskej mystiky sa rozlišuje je západná kresťanská mystika je východná kresťanská mystika

## Externé odkazy
*
Východná kresťanská mystika

**Východná kresťanská mystika** je smer kresťanskej mystiky, ktorý sa rozvíjal hlavne v nadväznosti na byzantskú mystickú tradíciu v pravoslávnom prostredí. Najvýznamnejším smerom
východnej kresťanskej mystiky je hesychazmus, ktorého najdôležitejším predstaviteľom bol sv. Grégorios Palamas v prvej polovici 14. storočia.

## Pozri aj
* Hesychazmus

## Externé odkazy
* 

Kategória:Kresťanská mystika
Obscurum per obscurius

**Obscurum per obscurius** (lat.) je vysvetľovať nejasné ešte nejasnejším.

## Externé odkazy
* 

Kategória:Latinské výrazy
Západná kresťanská mystika

**Západná kresťanská mystika** je smer kresťanskej mystiky, ktorý sa rozvíja najmä v západnej Európe, a to v týchto modelitách alebo smeroch: je mystika prázdna je mystika lásky je špekulatívna mystika je eucharistická mystika

Existujú pritom mystici/mystičky, skúšajúce všetky modality západnej mystiky, pozri napr. Hildegarda z Bingen.

## Externé odkazy
* 

Kategória:Kresťanská mystika
Stredoveká mystika

**Stredoveká mystika** je súhrn mystických učení stredovekých kresťanských, židovských a islamských mysliteľov. Medzi najvýznemnejších predstaviteľov stredovekej kresťanskej mystiky rátajú Pseudo-Dionýzios Areopagita, Eriugenu, Dietricha Teodora z Freiburgu, Bernarda z Clairvaux, Richarda zo sv. Viktora, Huga zo sv. Viktora, Bonaventuru, Jána Ruysbroecka, Jána Gersona a i.

## Pozri aj
*stredoveká filozofia
*mystika

## Externé odkazy
* 

Kategória:Mystika
Nut (bohyňa)

**Nut** () alebo **Nuit** alebo **Newet** alebo **Neuth** je podľa onskej kozmogónie jednou z deviatky prvotných božstiev (Enneady) a bohyňou zosobňujúcou nebesá (jej meno znamená v preklade noc). Nutine telo bolo pokryté hviezdami. Nebeské telesá, planéty, mesiac a neskôr i samotné slnko, údajne putovali jej útrobami a rodili sa nadránom v krvi, ktorá robila zore červenými, nanovo. Medzi ďalšie tituly bohyne patria „Pokrývačka neba“, „Tá, ktorá chráni“, „Pani všetkého“ a „Tá, ktorá vládne tisícim dušiam“.

Nut bola považovaná za dcéru boha Šova, sucha, a bohyne Tefnut, vlhkosti (zriedkavejšie za dcéru boha Ré). Jej bratom a manželom bol Geb, zem, s ktorým mala štyri deti – Usireva, Eset, Sutecha a Nebtet. Podľa mýtov pôvodne jestvovala s Gebom v neustálom sexuálnom styku, ale Šov (či Tefnut) ich oddelil. Ak by sa opäť spojila s Gebom, ako verili Egypťania, prinieslo by to svetu, ktorý jestvoval medzi nimi dvoma, skazu. 

## Podoba
Nut bola zobrazovaná ako žena napnutá na špičkách prstov nôh aj rúk. Jej štyri končatiny sa vraj dotýkali štyroch svetových strán. Často bola kreslená na vnútornú dosku sarkofágov, ako chráni mŕtveho. Aj rakvy bývali natierané na tmavomodro a ozdobené hviezdami, ktoré mali zobrazovať Nut. Niekedy bola zobrazovaná s guľatým krčahom na hlave, čo bola aj súčasť jej hieroglyfického mena. Džbán bol súčasne hieroglyfickým znakom pre lono. Niekedy bola Nut zobrazovaná aj ako krava, ktorej telo je oblohou, sykomora alebo prasnica s početnými prasiatkami, ktoré predstavovali hviezdy na nebi.

Posvätným symbolom Nut bol rebrík **maket**, ktorý použil Usire, aby vstúpil do jej nebeských výšin. Maket bol vkladaný do hrobov, aby ochraňoval zosnulých a priniesol pomoc boha mŕtvych. 

## Bohyňa-ochrankyňa mŕtvych
Nut bola považovaná za naklonenú mŕtvym, ktorí sa na ňu obracali ako sa deti obracajú na svoju matku: *„Ó, moja matka Nut, rozprestri sa nado mnou, aby som mohol byť umiestnený medzi nehynúce hviezdy, ktoré sú v Tebe a neumrel som.“* Verilo sa, že Nut berie mŕtvych na svoje hviezdne nebo a tu ich napája jedlom a vínom: *„Ja som Nut a prišla som, aby som vás zahalila a ochránila pred všetkými zlými vecami.“*

Nut bola považovaná aj za ochranu pred silami chaosu, ktorá im bránili preniknúť do sveta. 

Starí Egypťania nazývali každú ženu podľa Nut **Nutrit** (malá bohyňa).

## Referencie


## Iné projekty

Kategória:Bohyne nebies
Kategória:Egyptské bohyne
Tibetská mystika

**Tibetská mystika** je súčasť tibetskej kultúry, aspekt bönizmu a lamaizmu.

Tibetská mystika je hĺbková pozitivna psychológia, ktorá psychické faktory chápe ako do značnej miery nezávislé od človeka, ako obmeny najvyššieho ducha, takže len vzájomný pomer týchto javov určuje povahu reakcií, ktoré mystik vyvoláva tlakmi vôle buď na vlastnú bytosť alebo na zoskupenie psychických síl priestoru. Zmyslom mystiky je uviesť skrytý vnutorný svet do pôsobivej aktivity, aby človek poznal, že nie je trpným činiteľom na pláni sveta, ktorý ho premáha, čiže aby sa poučil, že je sám tvorcom svojich osudov. Vonkajšie udalosti sú len výsledkom pomerov subjektu k vonkájšiemu svetu.

## Pozri aj
*Avalókitéšvara
*bardo
*boh pozorovateľ
*bönizmus
*tibetská kultúra
*láma
*lamaizmus
*naldžorpa
*Tibet
*tulku
*tulpa
*tumo

## Externé odkazy
* 

Kategória:Tibet
Potrebnosť

**Potrebnosť** (iné názvy: **potreba**; intenzívnejšie: **nutnosť, naliehavosť**) je vlastnosť byť žiadaný tak, že sa dá ťažko bez daného obísť resp. príslušný stav.

## Pozri aj
*nevyhnutnosť

## Iné projekty

Kategória:Výrazy
Obsesia

**Obsesia** je nutkavá predstava pri niektorých poruchách, chorobne sa vnucujúca predstava; duševná choroba s vtieravými stavmi, posadnutosť - psychodelikt.

## Externé odkazy
* 

Kategória:Psychológia
Nymfománia

[náhľad|''Satyr a Nymfa'' od [Agostino Carracci|Agostina Carracciho (asi 1600)]]
**Nymfománia** (iné názvy: **andrománia**, **hysterománia**, **metrománia**) je druh erotománie spočívajúci v nadmernej nenásytnej sexuálnej potrebe ženy,  chorobná túžba žien po mužovi. Žena s touto chorobou sa označuje ako **nymfomanka**.

## Pozri aj
* frigidita

## Externé odkazy
* 

Kategória:Psychiatria
Kategória:Sex
Kategória:F52 Sexuálna dysfunkcia nezavinená organickou poruchou alebo chorobou
Obuvníctvo

thumb|Vyobrazenie obuvníckej dielne z roku 1568
[thumb|Obuvníctvo ([Alžírsko, 2017)]]

**Obuvníctvo** je výroba a oprava obuvi, obuvnícke remeslo.

## Iné projekty

## Externé odkazy
* 

Kategória:Remeslá
Kategória:Obuv
Obvod

**Obvod** môže byť:
*všeobecne: čiara ohraničujúca nejaký plošný útvar, nejakú plochu; okraj uzavretého útvaru (mesta a podobne)
*v geometrii: dĺžka čiary (úsečiek a oblúkov) ohraničujúcej uzavretú časť plochy, pozri obvod (geometria)
*vo fyzike: okruh, uzavretá dráha (spojenie viacerých prvkov), ktorou (ktorým) prebieha istý fyzikálny dej, najčastejšie elektrický obvod alebo magnetický obvod
*územie spadajúce do pôsobnosti niekoho alebo nejakého úradu, alebo administratívna či organizačná územná jednotka relatívne menšieho rozsahu (najmä obvyklý slovenský názov základných administratívnych jednotiek väčších miest, v minulosti aj Bratislavy a Košíc), pozri:
**skrátene napr. volebný obvod, zdravotný obvod (zdravotnícky obvod), stavebný obvod, územný obvod colného úradu, zásahový obvod (staršie požiarny obvod), policajný obvod, územný obvod súdu (staršie a v zahraničí súdny obvod či súdny okres)
**na Slovensku:
***v rokoch 2004-2013 skrátene: územný obvod obvodného úradu, pozri obvodný úrad
***1990 – 1996 (na Slovensku bolo 121 obvodov): pozri obvod (Slovensko, 1990 – 1996)
***desaťročia existujúca administratívna jednotka v Bratislave a Košiciach nahradená v roku 1990 (?1996) dnešnými okresmi: obvod (Bratislava), obvod (Košice)
**v Uhorsku:
***jeden z možných prekladov lat. partes, nem. Kreis ako typu hlavného kapitanátu (Zadunajský, Preddunajský, Hornouhorský, Dolnouhorský) od konca 15. do zač. 18. stor., pozri pod hlavný kapitanát
***jeden z možných prekladov lat. districtus alebo circulus, nem. Kreis, maď. kerület na označenie jedného zo štyroch veľkých formálnych zoskupení uhorských stolíc v 18. a 19. storočí (Preddunajský, Zadunajský, Predtiský a Zátiský), iné preklady: kraj, dištrikt, pozri obvod (veľký, Uhorsko)
**v zahraničí:
***mestské obvody, napr.: obvod (Paríž), obvod (Budapešť), obecný obvod (Viedeň), zvláštny obvod (Tokio)
***slovenský názov niektorých iných administratívnych jednotiek, najmä preklad anglického "circuit", napr. obvod (Francúzsko) (arrondissement), obvod (Čína) (historická jednotka), obvod (Srbsko) (srb. okrug), obvod (Maďarsko) (maď. kistérség), obvod (Dominikánska republika) (špa. sección)
*česko-slovenský film z roku 1977, pozri Obvod (film)
Elektronický obvod

**Elektronický obvod** je elektrický obvod s elektronickými prvkami.

## Externé odkazy
* 

Kategória:Elektronika
Elektrický obvod

**Elektrický obvod** je súhrn prvkov tvoriacich uzavretú cestu pre elektrický prúd; vodivé spojenie rôznych prvkov, napr. odporov, kondenzátorov, cievok, zosilňovacích prvkov
(elektrónok, tranzistorov), usmerňovačov, meničov inej energie ako elektrickej energie (mikrofónov, rôznych snímačov polohy, tlaku, teploty a pod.), spotrebičov a zdrojov, usporiadaných v jednoduchých alebo zložitých kombináciách a pripojených (resp. určených na pripojenie) na zdroje elektrickej energie.

* Elektrický obvod, ktorý neobsahuje uzly, je jednoduchý elektrický obvod. 
* Časť elektrického obvodu medzi dvoma uzlami sa nazýva vetva. 
* V uzloch elektrického obvodu sa prúd rozvetvuje. 
* Ampérmeter pripájame sériovo k prvku elektrického obvodu, v ktorom meriame prúd.
* Voltmeter pripájame paralelne k prvku elektrického obvodu, na ktorom meriame napätie. 
* Každým prvkom jednoduchého elektrického obvodu prechádza rovnaký prúd.

vľavo|náhľad|Jednoduchý elektrický obvod tvorený zdrojom napätia a rezistorom.

## Iné projekty

## Externé odkazy
* 

Kategória:Elektrotechnika
Obyčaj

**Obyčaj** je (častým opakovaním) ustálený spôsob konania, zvyk, návyk.

## Externé odkazy
* 

Kategória:Každodenný život
Mytéma

**Mytéma** je éma čiže štruktúrna jednotka mýtu. Mytéma je tematická časť obsahu mýtu,
veta mýtu. Claude Lévi-Strauss mytémy očísloval podľa poradia a zoradil do stĺpcov
a riadkov ako na notovej osnove. Stĺpce sa skladajú z príbuzných mytém, v ktorých vystupujú analogické subjekty. Riadky zasa zahrnujú chronologické mytémy a časovú postupnosť mýtu. Mýtus treba čítať po stĺpcoch zľava doprava.

## Zdroj
* 

Kategória:Literatúra
Obydlie

náhľad|Domy.
**Obydlie** je príbytok, bývanie, napr. zemnica, dom.

## Externé odkazy
* 

Kategória:Stavby
Indická mytológia

**Indická mytológia** je takmer nerozpletiteľné zoskupenie heterogénnych prvkov do organickej
jednoty a splývanie osobností mýtickych postáv a ich funkcií.

## Externé odkazy
* 

Kategória:Mytológia
Kategória:Kultúra v Indii
Obyvateľstvo

frameless|right
**Obyvateľstvo** (alebo nepresne *[[populácia]]*) je súhrn všetkých ľudí na určitom území k určitému okamihu, zisťovaný podľa bydliska, prítomnosti na danom území alebo podľa iných hľadísk (napr. podľa
domovského práva a pod.); počet obyvateľstva sa ustavične mení v dôsledku jeho
prirodzeného pohybu a migrácie; stredný stav obyvateľstva je priemerný počet
obyvateľstva za určitý časový úsek (obyčajne rok); za ročný stredný stav sa
prakticky berie stav k 1. júlu príslušného roku. Výskumom obyvateľstva sa zaoberá demografia.

## Obyvateľstvo štátu a štátne občianstvo

### Obyvateľstvo
* medzi štátnym územím a obyvateľstvom je vzťah z hľadiska historického, etnického, kultúrneho
* obyvateľstvo tvoria občania štátu a cudzinci
* občania nemusia žiť na teritóriu príslušného štátu, na určitú dobu môžu opustiť svoju krajinu 
* ak sa cudzinci na teritóriu štátu zdržiavajú neoprávnene, môže ich štát vyhostiť alebo odovzdať inému štátu

### Štátne občianstvo
* štátni občania, štátni príslušníci sú osoby, ktorí sú zdrojom štátnej moci a majú povinnosť rešpektovať ústavu a zákony
* medzi štátom a občanom je štátnoobčiansky vzťah
* domovské právo je vzťah medzi obyvateľom obce a obcou, ktorý je na základe štátneho občianstva
* osoba, ktorá nedisponuje domovským právom, je bezdomovec v zmysle vnútroštátneho práva

### Podmienky nadobudnutia štátneho občianstva
* narodením rodičom, ktorí sú štátnymi občanmi,
** ak je 1 z rodičov štátnym občanom príslušného štátu, 
** narodením v príslušnom štáte, adopciou maloletých osôb
* naturalizáciou – najmä uzavretím manželstva s cudzincom a udelením štátneho občianstva na základe žiadosti a vydania naturalizačného aktu štátom, naturalizáciou sa nadobúda aj opciou pri cesii územia štátu
** existuje dvojaké štátne občianstvo – bipolitizmus
** je zakázané odňať štátne občianstvo ktorémukoľvek občanovi štátu proti jeho vôli

## Externé odkazy
* 
* Štruktúra obyvateľstva

Kategória:Demografia
Japonská mytológia

thumb|150px|right|bohyňa slnka Amaterasu.
**Japonská mytológia** je systém vier a náboženských predstáv japonskej kultúry vychádzajúci z kultu prírody, šintoistického a budhistického náboženstva. Najdôležitejším prameňom starej japonskej mytológie sú mytologické zbierky *[[Kodžiki]]* a *[[Nihonšoki]]*.

Japonské mýty blízko súvisia s pôvodným japonským náboženstvom šintó. Mnohé japonské šintoistické svätyne sú napríklad zasvätené božstvám, ktoré sú známe z mytológie. Veľmi často sa mýty vzťahujú ku konkrétnym miestam v krajine a súvisia s konkrétnymi historickými osobnosťami alebo udalosťami. Veľmi výrazný je kult prírody. Každá udalosť ako stavba domu, zabitie zvieraťa, vyrúbanie stromu a podobne bola chápaná ako narušenie rovnováhy, ktorá sa musela obnoviť očistnými rituálmi.

## Zdroje poznávania
Nezastupiteľné miesto v svetovej mytológií majú japonské kroniky Kodžiki a Nihonšoki. Kodžiki je najstarším dielom o japonskej mytológii a v preklade znamená *Kronika dávnych príbehov*. Pochádza z roku 712 a je to najstaršia japonská kniha. Nihonšoki je o niečo mladšia, pochádza z roku 720 a v preklade znamená *Japonská kronika*. V podstate ide o dva takmer výlučné zdroje informácií o japonskej mytológii.

## Iné projekty

## Externé odkazy
* 
* Kodžiki
Obzor

**Obzor** môže byť:
* časť zemského povrchu, kam možno odniekiaľ dovidieť; rozhranie oblohy a povrchu Zeme, synonymum: horizont, pozri obzor (Zem)
* prenesene: okruh vedomostí; duševný rozhľad, synonymum: horizont
* prenesene: časový úsek do budúcnosti, perspektíva a podobne, synonymum: horizont
* vydavateľstvo:
** skrátene Vydavateľstvo Obzor (bývalé bratislavské vydavateľstvo) 
** slovenské vydavateľstvo novín a kníh v Novom Sade, pozri Obzor (vydavateľstvo v Novom Sade)
* časopis:
** časopis (3x do mesiaca) z rokov 1863-1886, najvýznamnejší slovenský hospodársky časopis 19. storočia, pozri Obzor (1863 – 1886)
** mesačník z rokov 1889 - 1905, fakticky pokračovanie predchádzajúceho časopisu, pozri Obzor (1889 – 1905)
** klerikálno-maďarizačný časopis z rokov 1907 až 1918, pozri Obzor (1907 – 1918)
** bývalý týždenník Okresného výboru KSS a okresného národného výboru v Považskej Bystrici (vychádzal od roku 1968), pozri Obzor (týždenník v Považskej Bystrici)
* kino v Bratislave, pozri Kino Obzor
* mesto v Bulharsku, pozri Obzor (mesto v Bulharsku)

## Pozri aj
*horizont
Rímska mytológia

**Rímska mytológia** bola súčasťou rímskej kultúry. Bola prevzatá od iných národov, základ tvorí grécka mytológia. Hlavnými bohmi boli pôvodne grécki bohovia, ktorí boli iba premenovaní. Okrem toho každá domácnosť uctievala svojich vlastných domácich bôžikov (larés, penátés) a každý mal svojho osobného ochranného ducha, génia.

Bohovia boli upokojovaní obeťami – pán každého domu robil obete bohom na ochranu svojej rodiny a rímsky cisár pôsobil ako najvyšší kňaz (Pontifex Maximus), bol teda považovaný za boha.

## Hlavný rímski bohovia (v porovnaní s gréckymi)




## Ostatní bohovia
* Apolo – boh svetla
* Bellona – bohyňa vojny
* Bona Dea – „Dobrá bohyňa“, uctievaná iba ženami
* Sol – boh Slnka
* Faunus – boh obilia a dobytka
* Flóra – bohyňa Jari a kvetín
* Fortuna – bohyňa náhody a osudu
* Janus – boh času a začiatku, brán
* Pomona – bohyňa ovocných stromov
* Priapus – boh plodnosti, predstavovaný stoporeným penisom

## Nižší bohovia
* Kaménie (Camenae)
* Faunovia
* Fúrie
* Grácie
* Parky
* Proserpina

## Héróovia (hrdinovia)
* Herkules
* Ulixes
* Perseus

## Ostatní
* Rhea Silvia – vestálska panna. Dala sľub cudnosti, ale zviedol ju Mars a porodila Romulusa a Réma
* Romulus a Remus – mytologický zakladatelia Ríma. Ako malí boli pustení po rieke Tiber, ktorá ich doniesla k Palatinu, kde boli kojení vlčicou a potom vychovaní ovčiakom.
* Faustulus – pastier, ktorý našiel Romulusa a Réma
* Sibyla – veštkyňa, jej veštby boli zapísané

## Pozri aj
* rímska kultúra

## Externé odkazy
* 


Kategória:Náboženské smery
Kategória:Božstvá
Kategória:Staroveký Rím
Očakávanie

náhľad|Christen Dalsgaard: ''Určite príde?'', 1879
**Očakávanie** je predpokladanie, rátanie s niečím, dúfanie v niečo, predpoklad, domnienka.

## Iné projekty

## Zdroj
* 

Kategória:Emócie
Kategória:Filozofické pojmy
Occitánia

thumb|Vlajka Occitánie používaná occitánskymi aktivistami
thumb|Mapa Occitánie
**Occitánia** alebo **Okcitánia** (oc. *Occitània, lo País d'Òc*, vysl. *Ucitaňo, luPa-isdok*) je tá oblasť v južnom Francúzsku (s presahmi do Katalánska a Talianska), v ktorej sa hovorí resp. v minulosti hovorilo po okcitánsky.

Táto oblasť zahŕňa zhruba južnú polovicu Francúzska, rovnako ako Monako a menšie časti Talianska - Occitánske údolia, Guardia Piemontese a Katalánska - Val d'Aran. Occitánia bola uznávaná ako jazyková a kultúrna koncepcia už od stredoveku, ale nikdy nebola legálna ani ako politická entita aj keď územie bolo zjednotené v rímskych dobách do *Sedem provincií* (lat. * Septem provinciae*) a v ranom stredoveku (*Aquitanica* alebo *Vizigótske kráľovstvo Toulouse*) ešte pred francúzskym dobývaním začiatkom 13. storočia.

## Zdroje
* 
* 

Kategória:Geografia Francúzska
Kategória:Historické územia
Grécky mýtus

**Grécky mýtus** je mýtus, ktorého základnými zložkami sú predstavy o osude (moira), spravodlivosti, práve (diké) a zákonoch (nomoi) ako funkciách osudu. Vrcholom gréckeho mýtu je homérsky mýtus.

## Externé odkazy
* 

Kategória:Mytológia
Kategória:Staroveké Grécko
Occamova britva

**Occamova britva** alebo **Ockhamova britva**, pomenovaná podľa Viliama z Ockhamu, je princíp ekonómie myslenia, podľa ktorého sa súcna nemajú zmnožovať, ak to nie je nevyhnutné (*Entia non sunt multiplicanda praeter necessitatem*). Z toho vyplýva, že podstaty sú zbytočné a iluzórne súcna, lebo vedenie sa vytvára len na základe skúsenosti a logiky.

Occamova britva sa dá interpretovať dvomi mierne odlišnými spôsobmi. Prvý sa dá opísať takto:
:*Ak na nejaký jav sú viaceré vysvetlenia, je lepšie uprednostniť to najmenej zložité.*

Užšie chápanie Occamovej britvy sa týka časti jednej teórie:
:*Ak nejaká časť teórie nie je na dosiahnutie výsledkov nevyhnutná, do teórie nepatrí.*

## História
Korene toho, čo sa stalo známym ako Occamova britva, sa dajú vysledovať v prácach filozofov ako John Duns Scotus (1265 – 1308), Tomáš Akvinský (c. 1225 – 1274) a dokonca aj Aristoteles (384 – 322 pred Kr.) (Charlesworth 1956). 

Termín *Occamova britva* sa po prvý raz objavil v roku 1852 v prácach Sira Williama Rowana Hamiltona (1805 – 1865), dávno po Occamovej smrti približne v roku 1349. Occam nevymyslel termín „britva“, takže jeho asociácia s ním môže byť daná frekvenciou a efektívnosťou, s akou ho využíval (Ariew 1976). A hoci formuloval princíp rozličnými spôsobmi, najpopulárnejšiu verziu „britvy“ nenapísal on, ale človek menom John Ponce z Corku v roku 1639 (Thorburn 1918).

## Použitie vo vede
Occamova britva je jeden zo základných princípov či postupov, na ktorých úspešne stavia aj súčasná veda. Occamova britva rieši problém nekonečnej rozmanitosti teórií, ktoré vedú k rovnakým výsledkom. 

## Referencie


## Iné projekty

## Externé odkazy
* 

## Zdroj
* 
* 
* 

Kategória:Filozofia vedy
Kategória:Aforizmy
Kategória:Eponymické termíny
Pa Ťin

**Pa Ťin** (, , vlastným menom **Li Jao-tchang**, , ; * 25. november 1904 – † 17. október 2005) bol čínsky prozaik. V mladosti sa rozišiel s bohatou, konzervatívnou rodinou, žil v mestách v intelektuálskych kruhoch, 1927-29 bol v Paríži, 1934-35 v Japonsku, po 1949 mal funkciu v kultúrnych organizáciách. Od 1981 predseda Zväzu čínskych spisovateľov. V rozsiahlom diele kritizoval tradičnú čínsku rodinu, písal o spoločenských problémoch modernej Číny, o živote mladej inteligencie.

## Pa ťin - zoznam diel
* Fu-čchou (Pomsta), 1931 /zbierka poviedok
* Tien-i (elektrické kreslo), 1932 /zbierka poviedok
* Sin-šeng (Nový život), 1932 /román
* Aj-čching ti san-pu-čch' (Ľúbostná trilógia), 1931-36 /román
* Ťi-liou san-pu-čch (Bystrina), 1933-40 /román
* Chan-jie (Chladné noci), 1947 /román
* Jing-siung ti ku-š' (Príbehy hrdinov), 1953 /zbierka poviedok

## Externé odkazy
* 

Kategória:Čínski spisovatelia
Kategória:Storoční ľudia
Homérsky mýtus

**Homérsky mýtus** je vrchol gréckeho mýtu. Je už značne personifikovaný a ostrejšie od seba oddeľuje bohov a ľudí. Homérske epopeje sú vrcholnou formou záznamu mýtu, ktorý bol pôvodne ústny, ale v 7. storočí pred Kristom - 6. storočí pred Kristom sa mu dostalo písomného záznamu.

## Externé odkazy
* 

Kategória:Grécka mytológia
Kategória:Literatúra v starogréckom jazyku
Kategória:Básnické formy
Luca Pacioli

**Luca Bartolomeo de Pacioli** (* asi 1445, Sansepolcro, Taliansko – † 1517, Rím) bol taliansky františkán a  matematik, autor prvého sústavného výkladu podvojného účtovníctva. So zakladaním mu pomáhal jeho mladší brat Fylit Pacioli. (na fotke vpravo).

Účtovníctvom sa zaoberá jeho dielo *Summa de arithmetica, geometria, proportioni et proportionalità* (doslova: Systematický prehľad aritmetiky, geometrie, pomerov a úmernosti), špeciálne časť  Tractatus XI. Particularis de computis et scripturis (v slovenčine vyšlo pod názvom: Oddiel XI. Osobitná rozprava o účtoch a zápisoch).

## Iné projekty

## Externé odkazy
* 

Kategória:Narodenia v 15. storočí
Kategória:Úmrtia v 1517
Kategória:Talianski matematici
Kategória:Vyučujúci na Univerzite v Pise
Kategória:Talianski františkáni
Páchateľ

**Páchateľ** je hmotnoprávny pojem trestného práva, ktorým sa označuje osoba, ktorá bezprostredne spáchala trestný čin. Pokiaľ bol trestný čin spáchaný spoločným konaním dvoch alebo viacerých osôb, každá z nich sa zodpovedá tak, akoby čin spáchala sama (označuje sa pojmom **spolupáchateľ**). Za páchateľa sa spravidla pokladá aj ten, kto sa o spáchanie trestného činu pokúsil alebo sa na jeho spáchanie pripravoval (pokiaľ je príprava na daný trestný čin trestná).

Každý trestný čin je objektívne spáchaný určitým páchateľom, bez ohľadu na to, či bude táto osoba niekedy zadržaná orgánmi činnými v trestnom konaní, či bude voči nej vedené trestné stíhanie, či bude obvinená zo spáchania trestného činu a či bude zo spáchania trestného činu odsúdená, tzn. páchateľom môže byť aj neznáma osoba.

## Referencie

## Iné projekty

## Externé odkazy
* 

Kategória:Trestné právo
Oceliareň

**Oceliareň** je hutnícka prevádzka na vyrobu ocele.

## Externé odkazy
* 

Kategória:Hutníctvo
Kategória:Priemyselné stavby
Pacientúra

**Pacientúra** je súhrn pacientov, ktorych lieči ten istý lekár.

## Externé odkazy
* 

Kategória:Medicína
Ochabnutosť

**Ochabnutosť** je vysilenosť, unavenosť, ustatosť, vyčerpanosť, malátnosť, skleslosť, chabosť.

W. Wieck píše: *Obraciam sa proti mužskej ochabnutosti pred ženou, proti tejto ochabnutosti, ktorá je niečím spoločensky veľmi nezdravým. Ženy sa trápia s mužmi, ktorí im nijako nepomôžu, nepočúvajú ich a nedokážu sa o ne postarať. S mužmi, ktorí sú strašne unavení, kedykoľvek im ženy chcú niečo rozprávať. Každá žena sa sťažuje na to, že partner k nej nie je pozorný, nepoteší ju, že je rozmaznaný, povrchný alebo má depresie. Keď príde muž, už nemá pokoj a pocit bezpečnosti. Nakoniec aj žena hovorí s mužom už len o hlúpostiach. Pripadá jej smiešne, ako sa vo svojej skľúčenosti tvrdošijne drží ilúzií o sebe.*

## Externé odkazy
* 

Kategória:Psychológia
Ochlofóbia

**Ochlofóbia** je chorobný strach z davu a preľudnených miest.

**Prejavy :** Pocit úzkosti 

návaly tepla a chladu

celková nevoľnosť

trasenie rúk i celého tela

## Externé odkazy
* 

Kategória:Fóbie
Hriešny pád

**Hriešny pád** je hriech prvého ľudského páru (Adama a Evy). Keď Boh stvoril prvý ľudský pár, umiestnil ho v rajskej záhrade. Zakázal však človeku jesť zo stromu poznania dobra a zla, lebo keď z neho bude jesť, zomrie. Eva, zvábená hadom, predsa však odtrhne ovocie a spolu s Adamom z neho je. Po porušení zákazu ich Boh z raja vyženie, aby nejedli aj zo stromu života.

Potrestá všetkých troch hriešnych porušiteľov zákazu. Hada tým, že sa plazí po bruchu, jedáva prach a je prekliaty medzi zvieratami. Žena odvtedy rodí deti v bolestiach a muž nad ňou vládne. Muž musí vydobyť tvrdou prácou úrodu zo zeme, ktorá sa stala jeho nepriateľkou.

## Referencie

## Pozri aj
* Genezis

## Externé odkazy
* 

Kategória:Kresťanstvo
Očista

**Očista** je odstraňovanie, odstránenie niečoho škodlivého, nevhodného, hriechu a pod. Pojem očisty alebo predstava o nej kolíše podľa toho, či ide o náboženský úkon (svätý dej), hygienický úkon a pod.

## Externé odkazy
* 

Kategória:Náboženstvo
Očistec

[thumb|Gustave Doré: ilustrácia očistca pre [Dante Alighieri|Danteho *[[Božská komédia|Očistec]]*, *Canto 24*.]]
**Očistec** alebo **purgatórium** je podľa učenia niektorých kresťanských cirkví, najmä katolíckej, miesto, kde si duše zomrelých odpykávajú tresty za hriechy, aby očistení mohli vstúpiť do neba. V zmysle tohto učenia "tí, čo zomierajú v Božej milosti a v priateľstve s Bohom, ale nie sú dokonale očistení, hoci sú si istí svojou večnou spásou, podstupujú po svojej smrti očisťovanie, aby dosiahli svätosť potrebnú na to, aby vošli do nebeskej radosti". Toto učenie bolo formulované najmä na Florentskom a Tridentskom koncile v 15. a 16. storočí. Učenie o očistci vychádza najmä z tradície Katolíckej cirkvi a odvoláva sa na niektoré texty zo Svätého písma: 1. Kor 3, 15; 1. Pt 1, 7 a iných prameňov, napr. 2. Mach 12, 43.

Pojem očistec a učenie o ňom neboli súčasťou cirkevnej dogmatiky od jej počiatkov. Pojem bol zavedený až koncom 12. storočia a ako vieroučnú dogmu ho prijal až Druhý lyonský koncil v roku 1274.

## Zdroje

## Pozri aj
* nebo
* peklo

## Iné projekty
 

## Externé odkazy
* Katolík revue  Radosti a utrpenia očistca
* 
* Jacques Le Goff: *Naissance du purgatoire* (Zrodenie očistca, 1981)
* vieralogicky.sk Zmysel kresťanskej modlitby za zosnulých

Kategória:Hriechy
Kategória:Eschatológia
Kategória:Kresťanská teológia
Jan Očko z Vlašimi

**Jan Očko z Vlašimi** (* ? – 14. január 1380) bol český duchovný, olomoucký biskup, druhý pražský arcibiskup a prvý český kardinál. Bol hlavným radcom Karola IV., na ktorého mal veľký vplyv.
 
## Životopis
Jan Očko z Vlašimi pochádzal z vlašimského rodu Janovicov. Od roku 1351 bol olomouckým biskupom; v tom čase sa zblížil s Karolom IV. a stal sa jeho dôverníkom. Roku 1355 sa s Karolom IV. zúčastnil cesty do Talianska.
Dňa 12. júla 1364 bol vymenovaný za pražského arcibiskupa po Arnoštovi z Pardubíc, ktorý zomrel. O štrnásť rokov neskôr, 18. septembra 1378, Jana Očka vymenoval pápež Urban VI. ako prvého Čecha za kardinála a následne 30. novembra 1378, sa zriekol arcibiskupského úradu, ktorý po ňom prevzal Jan z Jenštejna.

## Zaujímavosti
* Jan Očko z Vlašimi bol zástavným držiteľom hradu Kašperk.
* 13. marca 1356 posvätil kostol sv. Tomáša na dnešnom Moravskom námestí v Brne.
* 29. marca 1372 vysvätil Emauzský kláštor v Prahe.
*  V Roudnici nad Labem založil roku 1378 Nové mesto.
* V roku 1366 dal na niekoľko dní uväzniť Jana Milíča z Kroměříža za jeho kázeň proti Karolovi IV., ktorého označil za Antikrista; pretože však aj napriek tomu Milíčovi Karol IV. zachoval priazeň, prepustil ho a Jan Očko sa stal neskôr tiež jeho stúpencom.
* Je spodobený na jednej zo sôch podstavca pomníku Karola IV. na Křižovnickom námestí v Prahe.

Kategória:Narodenia v 14. storočí
Kategória:Úmrtia 14. januára
Kategória:Úmrtia v 1380
Kategória:Českí kardináli
Kategória:Biskupi Olomouckej diecézy
Kategória:Arcibiskupi Pražskej arcidiecézy
Kategória:Pochovaní v katedrále svätého Víta v Prahe
Odbor

**Odbor** môže byť:
* väčšia organizačná jednotka organizácie, inštitúcie, podniku ap., pozri oddelenie (organizácia)
* okruh, pole pôsobnosti, sféra, odvetvie činnosti (napr. vedný odbor, výrobný odbor)

## Pozri aj
* odbory

## Iné projekty

## Externé odkazy
*
Od

**Od** môže byť:
* slovenská predložka s genitívom, pozri od (predložka)
* slovanská predpona vyjadrujúca oddelenie, vychádzanie a podobne, pozri od (predpona)

**OD** môže byť:
* obchodný dom
* Object Desktop
Odberateľ

**Odberateľ** je fyzická alebo právnická osoba, ktorá sa zaväzuje prevziať a preberá za odplatu určitý výrobok alebo viacero výrobkov, resp. prác od dodávateľa.

## Externé odkazy
* 

Kategória:Právo
Kategória:Obchod
Kategória:Marketing